Downloaded from YTS.MX
Official YIFY movies site: YTS.MX
‎De ce iubim atât de mult comoara?
‎Suntem atrași de misterul din spatele ei?
‎De secretele din întuneric?
‎Sau de pericolele ‎care pândesc pretutindeni?
‎Oțel de Toledo. Ce splendoare!
‎Petersen, ai nevoie de ajutor?
‎Nu.
‎Am fugit! De data asta, ‎comoara o să fie mea!
‎BAZAT PE ROMANUL OMONIM ‎AL LUI ZBIGNIEW NIENACKI
‎Primele raze de soare apar în Liepāja ‎la ora două…
‎…la ora cinci…
‎…și la ora șapte.
‎Și dacă ai opri soarele la ora două?
‎Crucea…
‎Credeam că admirăm răsăritul împreună.
‎În cazul ăsta, ‎adiós, señor ‎Tomasz.
‎Tomek!
‎Cine are nevoie de ajutor acum?
‎Atenție!
‎Bine, ai câștigat.
‎Armata Roșie a furat comori ‎din toată Europa.
‎Le-au ascuns pe cele greu de cărat.
‎Am găsit scrisorile unui soldat ‎către un negustor.
‎A scris despre un far din Liepāja
‎a cărui lumină se oprește aici ‎la ora două.
‎Poftim?
‎Uite!
‎Da…
‎Vrei să ne jucăm, Petersen?
‎Pa!
‎DOMNUL AUTOMOBIL ȘI CAVALERII TEMPLIERI
‎MUZEUL NAȚIONAL
‎Crucea duce la comoara
‎care probabil că ascunde ‎bogății incredibile aduse de cruciați.
‎Autenticitatea crucii este dovedită ‎de semnătura lui de Molay în rubin.
‎- Uimitor! ‎- Eu sau crucea?
‎La ce comori duce crucea?
‎Țara Sfântă era un creuzet ‎de religii și culturi.
‎Criptele sale adăposteau ‎artefacte vechi de milenii,
‎obiecte neprețuite ‎și relicve cu puteri neobișnuite.
‎Ceea ce a descoperit de Molay acolo ‎trebuie să fie extraordinar de valoros.
‎Vă rog!
‎De Molay a adus comoara în Europa?
‎Odată întors în Europa, ‎a fost acuzat de erezie
‎de către regele Franței, Filip cel Frumos, ‎și a fost întemnițat și ars.
‎Ce s-a întâmplat cu comoara?
‎Legenda spune
‎că de Molay a ascuns comoara, ‎iar crucea duce la ea.
‎Pe fața crucii, se află litere latine,
‎iar sub brațul orizontal, ‎se află o inscripție.
‎„Ubi thesaurus tuus, ibi cor.”
‎Adică?
‎„Comoara este acolo unde se află inima.”
‎Textul se întrerupe.
‎O parte din cruce lipsește.
‎Mă scuzați, ‎dar comoara n-o să se găsească singură.
‎Vă mulțumesc tuturor pentru prezență!
‎Mă scuzați!
‎Nu puteți să descifrați inscripția ‎și să găsiți comoara?
‎Ba sigur că pot.
‎Comoara va fi cât de curând ‎expusă în acest muzeu.
‎Vă mulțumesc!
‎Grăbiți-vă, dle Tomasz! ‎Șefa nu are mult timp.
‎Stai liniștit! Gierymska poate să aștepte.
‎- Ce îți fac nevasta și copiii? ‎- Mulțumesc, dar n-am așa ceva.
‎Nu mă simt singur ‎și n-o să vă simțiți nici dv.
‎Mă scuzați!
‎De ce căutați comori?
‎E o obsesie, nu? O faceți din orgoliu?
‎S-a terminat conferința de presă.
‎Prefer comunicarea directă.
‎Scriu un articol despre atracția comorii.
‎- Îmi oferiți un interviu? ‎- Vreți să vorbiți cu un narcisist?
‎Mi-ați citit articolele. Vă plac?
‎Se pare că pot iubi doar artefacte.
‎Atunci, poate că ar merita ‎să-mi oferiți un interviu la o cafea,
‎ca să vă arătați și cealaltă latură.
‎Prefer artefactele.
‎Știți de ce caut comori?
‎Fiindcă eu nu renunț.
‎Spre deosebire de dv., se pare.
‎Pieniążek!
‎Alo! Ce faci? Trebuia să cureți cartofi.
‎La treabă!
‎Nici cartofi nu știe să curețe…
‎COMOARA CAVALERILOR TEMPLIERI
‎Sfinte Sisoe! ‎Crucea pierdută a lui de Molay!
‎Orfanule!
‎Ce cauți aici?
‎Mi-ai zis dimineață ‎că vomiți dacă nu dispar.
‎Citești în timp ce suntem ‎în conflict „piermanent” cu Roșii?
‎Permanent?
‎Nu mă întrerupe! Și asta.
‎Vrei să fii copil ‎și să citești ziare toată viața?
‎Sau un bărbat ‎care aparține clubului meu de bărbați?
‎N-o să chelesc când devin bărbat?
‎Nu.
‎Noi nu chelim.
‎- Atunci, vreau în club. ‎- Atenție!
‎Văleu! Ce pute în halul ăsta?
‎Omenirea.
‎Dă-mi aia! Sau supa de mazăre de ieri.
‎Cu cât terminăm mai repede,
‎cu atât intrăm mai repede ‎în clubul bărbaților.
‎Minunat! Abia aștept!
‎Regret că te dezamăgesc, ‎compadre, ‎dar tu nu te poți alătura.
‎Aparții deja unui club, cel al fraierilor.
‎V-au trimis aici că sunteți fraieri?
‎- Tu de ce ai venit? ‎- Că sunt femeie.
‎Ducem viață grea în țara asta.
‎Unu, doi…
‎Cinci Roșii din est.
‎- Să ne avertizăm tovarășii! ‎- Tovarășii?
‎Cei care ne-au trimis să înotăm în rahat?
‎E și rahatul nostru, ‎iar Roșii n-o să ne scuipe-n față.
‎O să prindă drag de noi.
‎Iar ne-au învins Roșii! ‎Fraierii ăia sunt de vină!
‎Rataților!
‎Următoarele două săptămâni ‎se anunță puturoase.
‎Foarte puturoase!
‎M-am săturat!
‎Eu nu-mi fac iluzii. Al patrulea val ‎al feminismului va aduce o schimbare.
‎Ușurel, ‎mon ami!
‎- Să schimbăm numele clubului. ‎- Nu! Trebuie să găsim comoara.
‎Iată!
‎Crucea marelui maestru templier de Molay!
‎Ea ne va ajuta să găsim comoara.
‎Cică ascunde bogății incredibile,
‎găsite în timpul cruciadelor.
‎Domnul Tomasz e grozav! ‎A găsit multe comori.
‎De curând, în mare.
‎Ce jurnaliști pisălogi! Nu vă dau pace.
‎Pieniążek, spune-mi ‎ce planuri are șefa pentru mine!
‎Vă spune chiar ea.
‎Ba tu!
‎Un partener.
‎Ultima dată, abia v-ați întors acasă.
‎Șefa e îngrijorată.
‎Vacanță!
‎Ultima misiune a fost ca o vacanță.
‎Dați-mi o misiune mai grea, șefa, ‎că ruginesc!
‎- Ai idee unde e comoara? ‎- Inscripția e cheia.
‎O să aflu la inima cui se referă.
‎O cunoști?
‎A fost la conferință.
‎Își spune Laima.
‎Zeița baltică a sorții. Drăguț!
‎Are o stațiune turistică ‎în Miłkokuk, Podlachia.
‎Susține că se trage din iotvingieni
‎și colecționează artefacte legate de ei.
‎Nu mă trimiteți în stațiunea ei ‎fiindcă mi-ar prii o vacanță!
‎- Ultima misiune a fost ca o vacanță. ‎- Femeia vrea comoara.
‎Și susține ‎că crucea lui de Molay nu e singura.
‎Verific-o, dar fii discret! ‎E cazată la Hotelul Bristol.
‎Ți-am găsit omul.
‎Gaspar Felippe.
‎Un hoț de bijuterii ‎născut în Buenos Aires.
‎E atât de bun, ‎încât și-a câștigat porecla „Adiós”.
‎Fiindcă i-a lăsat pe toți în urmă.
‎- Va trebui să-și schimbe porecla. ‎- A dispărut acum câțiva ani.
‎Dar e viu și curmă vieți nestingherit.
‎Dohnal, de la Muzeul din Praga.
‎Eveline, ‎de la Asociația Arheologilor Belgieni.
‎Metz, din Danemarca.
‎Își ucide rivalii.
‎Nu acționează singur.
‎Ai nevoie de ajutor.
‎Vă am pe dv. și mașina mea.
‎E tot ce-mi trebuie. Drum bun!
‎Numai bine, Pieniążek!
‎BUN-VENIT, PĂRINȚI!
‎SEDIUL CENTRAL
‎Sfinte Sisoe!
‎Îi spunem totem. ‎E ca un simbol al unui cort.
‎Vino!
‎Nu, eu…
‎Ce o fi cu el?
‎DRAGĂ OASPETE
‎Fabrica de sticlă Neman, ‎din perioada interbelică.
‎Concepută de Morawski.
‎Superbă!
‎Un fals. Perfect!
‎Tomek, am și altele de făcut. ‎Nu stau să te salvez întruna.
‎Mă descurcam și singur.
‎Eu am ajuns primul.
‎„Ești invitat la prânz ‎în restaurantul hotelului.”
‎- „Mâine.” ‎- La 12:12.
‎Ai familie?
‎Nici nu suntem parteneri ‎și îmi propui o relație?
‎Eu am o fiică.
‎Pentru prima dată, ‎regret că n-am stat mai mult cu ea.
‎Dar, pe de altă parte, simt ‎că i-aș putea oferi ceva acum.
‎Ți-e frică. Și deții informații.
‎Cine erau ăia?
‎O organizație secretă…
‎Agenți de informații, nu știu.
‎Dar știu despre asasinarea ‎vânătorilor de comori.
‎Tomek, vânătoarea de comori s-a terminat.
‎Deci crucea nu duce la comoară?
‎În Țara Sfântă, de Molay a descoperit ‎ceva extrem de puternic,
‎care putea schimba cursul istoriei.
‎Toată lumea îl voia. Regi, papi, toți!
‎Filip cel Frumos l-a arestat pe de Molay. ‎Voia comoara.
‎Și a obținut o parte din ea.
‎De ce a izbucnit Războiul de 100 de ani ‎abia după moartea lui Filip?
‎Fiindcă Europa se temea de el.
‎Partea lui din comoară ar distruge ‎armate întregi.
‎Gândește-te ‎ce ar putea face toată comoara!
‎Comoara e o armă?
‎Armă, ciumă, magie…
‎Nu știu, dar un lucru e sigur.
‎E o forță puternică, ‎care ar putea distruge Europa.
‎Tomek…
‎Renunță!
‎Petersen, îmbătrânești.
‎Vrei să facem echipă?
‎Lucrăm bine împreună.
‎Știi că eu lucrez singur.
‎Ne vedem mâine! La 12:12.
‎Petersen…
‎Dăruiește-i fericire…
‎Vii?
‎…lumină și pace.
‎Acum!
‎După ce va traversa moartea…
‎Acum!
‎…va înfăptui cu toți sfinții ‎lumina veșnică…
‎cum le-ai promis lui Avram ‎și urmașilor săi.
‎Amin.
‎Lovește-l!
‎Acum, cere-i iertare!
‎Cere-i iertare fiului meu!
‎Îi cer iertare.
‎Te iartă.
‎Gata cu greșelile de acum!
‎Elimini pe oricine ne stă în cale.
‎S-a înțeles?
‎Luăm o gustare?
‎Ce?
‎- Nu, e o măsură de precauție. ‎- Bună idee!
‎Nu ești în siguranță ‎într-o tabără plină de adolescenți.
‎- Ce vreți? ‎- Ai stat aici toată ziua. Singur.
‎M-am gândit la comoară…
‎Fără noi?
‎Erați cu părinții, ‎n-am vrut să vă deranjez.
‎De ce? Ai tăi n-au venit?
‎Ba da, acum vreo șapte ani.
‎Ascultă…
‎Să nu mai spui vreodată că ne deranjezi!
‎Suntem o echipă și facem totul împreună.
‎VÂNĂTORUL DE COMORI PETERSEN, UCIS
‎ARHEOLOGUL MUZEULUI NAȚIONAL ‎SUPRAVIEȚUIEȘTE EXPLOZIEI!
‎E ora 12:12.
‎Respect oamenii punctuali.
‎Eu nu respect oamenii ‎care aruncă în aer mașini
‎cu prietenii mei înăuntru.
‎Detest violența.
‎Dar iert uneori ‎spargerea camerelor de hotel.
‎L-am respectat pe Petersen.
‎Speram să discutăm toți trei aici.
‎De ce să mă încred în tine?
‎Ți-am comandat cacao cu lapte. ‎Am auzit că-ți place.
‎Prefer crucea Cavalerilor Templieri.
‎Susții că crucea lui de Molay ‎nu e singura.
‎Pare o cacealma.
‎Există o legendă transmisă în familia mea ‎din generație în generație.
‎Despre un cavaler teuton care a lăsat ‎o cruce pe pământul strămoșilor mei.
‎Identică celei găsite de tine.
‎Pare tot o cacealma.
‎Cavalerii Teutoni și iotvingienii ‎nu prea se aveau la suflet.
‎Exact! Acest cavaler teuton ‎se temea pentru viața lui și știa
‎că Filip cel Frumos ‎n-o să caute printre iotvingieni.
‎Nu ești singurul care știe ‎că Filip voia comoara.
‎Strămoșii mei au ascuns crucea.
‎Și le-au oferit un indiciu urmașilor.
‎Muzeul poate cumpăra crucea.
‎Nici nu știu unde e.
‎Dar te pot ajuta dacă mă duci la comoară…
‎și o împarți cu mine.
‎Un concurs?
‎Te rog!
‎Ești zeița sorții, deci știi ‎c-o să găsesc singur comoara.
‎Orice ar fi.
‎Mulțumesc pentru cacao. La revedere!
‎Vara, căutăm de obicei odihnă, ‎aventuri uimitoare sau iubire.
‎Dar, anul acesta, vom căuta comori.
‎E o vară caldă, cu temperaturi ‎de 30 de grade în ultimele zile.
‎Dar, de când dl Tomasz a găsit ‎crucea Cavalerilor Templieri,
‎atmosfera s-a încins și mai tare.
‎- Ia-ți un cuțit! ‎- Voia să se joace cu briceagul.
‎Nu iar! Tu urmezi, Pară.
‎Azi, temperatura din studio ‎va crește și mai tare
‎datorită jurnalistei Anka Modzelewska,
‎care ne va face o dezvăluire ‎despre comoara Cavalerilor Templieri.
‎Liniște! Ați auzit?
‎Vă rog, nu ne țineți în suspans!
‎- Aparent, crucea Cavalerilor… ‎- Soarta e de partea noastră!
‎Ca om de știință, nu cred în soartă.
‎Ca feministă, ‎cred că e un concept patriarhal.
‎Misterioasa Laima îi invită pe toți ‎la un concurs
‎pentru a găsi o altă cruce ‎care duce la comoară.
‎Trebuie doar să ajungeți înainte de apus ‎în stațiunea iotvingiană din Miłkokuk.
‎Acum, oricine poate obține comoara, ‎nu doar supraestimatul dl Tomasz.…
‎Eu ascultam.
‎Unchiule…
‎Unde le-a fost capul? ‎Sigur Adiós e deja pe drum.
‎Calmează-te!
‎Ajungi în cinci ore în Miłkokuk.
‎Bea ceva!
‎I-am pus deja.
‎Mulțumesc.
‎Karol…
‎I-am îndreptat caroseria ‎și am sudat toate găurile.
‎I-am schimbat bateria
‎și i-am adăugat câteva mecanisme noi.
‎- Să-ți arăt cum funcționează? ‎- Nu, nu sunt copil, dar asta…
‎Se demontează ușor?
‎Nu știi niciodată când îți e de folos.
‎Ba știu. Niciodată!
‎Dna Gierymska își face griji pentru tine.
‎Să nu-și mai facă! ‎Am banchetă în mașină acum.
‎Se pare că ea are alte idei.
‎Un antrenor personal? ‎N-am timp de așa ceva.
‎Am auzit multe despre tine.
‎E o onoare și o responsabilitate uriașă ‎să fiu partenerul tău.
‎Franz.
‎Responsabilitatea e stresantă.
‎- Te degrevez de ea. ‎- Directoarea a insistat.
‎Eu aș asculta-o.
‎Ce e ciudățenia asta? Chiar merge?
‎Nu știu sigur.
‎Mai întâi, trebuie împinsă.
‎Haide, fuga!
‎Mai repede, domnule Franz!
‎Vrea doar să încălzească motorul.
‎- Nu? ‎- „Ciudățenia” aia nu trebuie încălzită.
‎Mersi, unchiule!
‎N-o să ne caute?
‎Viața m-a învățat ‎că nimeni nu caută fraieri.
‎Dar trebuie să fim discreți. ‎Și avem nevoie de nume de cod.
‎Bună idee!
‎Copiii din cartier îmi ziceau Veveriță. ‎Și îmi place!
‎- Veveriță? Bine. ‎- Ție cum îți ziceau?
‎Tâmpit, idiot, gunoi și împuțit.
‎„Împuțitul” rămâne!
‎Nu cumva s-o deschizi, amice!
‎Știai că urmărirea impune discreție?
‎Într-adevăr, e atent și spiritual.
‎Sper că nu-ți iei informațiile ‎de la ‎Mesagerul de După-Amiază,
‎domnișoară…
‎Am alte surse.
‎Bun! Fiindcă presa minte.
‎De aceea te-a supraestimat ‎și s-a încrezut aiurea în tine.
‎Poftim? Le pregătesc mereu ‎micul-dejun a doua zi.
‎Nu e cazul de data asta, dle Tomasz.
‎WX 0001. Asta sigur oprește!
‎Nu asta! E a zecea.
‎Conform cercetătorilor americani, ‎unul din zece șoferi e criminal în serie.
‎Puteți să-mi spuneți Moralizatorul.
‎Cum vede toate astea?
‎Ochi de Șoim!
‎Așa o să-ți spunem.
‎O adevărată Mata Hari.
‎De ce e așa de palpitantă ‎vânătoarea de comori?
‎Ca să aflu, am decis ‎să mă aventurez în necunoscut.
‎Nu știam ce mă așteaptă, dar am simțit ‎că trebuia să mă încred în soartă.
‎Aveam un presentiment puternic ‎că destinul mă va ghida.
‎- Oprește? ‎- Da.
‎Taci!
‎Doamnă, prietenul nostru ‎are nevoie de ajutor urgent!
‎- Vine. ‎- Foarte urgent!
‎Suferă de tricotilomanie
‎și trebuie dus ‎la o clinică specială din Miłkokuk.
‎Miłkokuk? E departe. ‎Ce e tricotilomania asta?
‎Vă zic eu! E o dorință obsesivă ‎de a-și smulge părul de pe cap.
‎Interesant.
‎- Priviți! ‎- Haideți să vorbim ca între femei!
‎O să fiu sinceră, ‎fiindcă e mai bine curat și cinstit.
‎Conducătorul cercetașilor ne-a trimis ‎într-o misiune secretă.
‎Sună mult mai credibil.
‎E vorba despre comoara Templierilor?
‎Ea de unde știe?
‎Și eu mă duc acolo.
‎Deci suntem rivali?
‎Nu mai bine aliați?
‎Cine ești?
‎Sunt jurnalistă, scriu un articol ‎despre vânătoarea de comori.
‎Tu ai anunțat concursul la radio?
‎Anka Modzelewska!
‎Prima reporteră ‎pentru ‎Mesagerul de După-Amiază!
‎Și un copil-minune al scrimei!
‎- Să ne limităm la „reporteră”. ‎- Batem palma!
‎Clovnul e al meu!
‎Mai am jucării aici. Lăsați-o în pace!
‎Te-am avertizat!
‎Tu ai fost!
‎Ce? V-a atacat!
‎Fugi după ea!
‎Călătoria mea poate ‎că va elucida misterul.
‎Ce nevoie avem de comoară?
‎Nu destinația contează, ‎ci călătoria în sine.
‎Asta simt când găsesc locuri uimitoare,
‎întâlnesc oameni extraordinari ‎și mă descopăr pe mine.
‎Hei! Ce e?
‎Poate că nu comoara,
‎ci aventura care duce la ea ‎este învăluită în magie.
‎E totul în regulă?
‎Domnul Tomasz.
‎Mai sunt 80 de secunde. ‎După aceea, nu mai intră nimeni.
‎Mă scuzați!
‎Mă scuzați pentru întârziere!
‎Trafic intens.
‎O să-ți șterg rânjetul ăla.
‎Așa au zis și gorilele tale.
‎Zac într-un șanț acum. Renunță!
‎Nu tolerăm violența!
‎Gorganele, așa de importante ‎pentru strămoșii mei
‎și pentru înaintașii noștri,
‎n-au mai văzut de mult ‎un grup așa destoinic.
‎Vă urez bun-venit tuturor!
‎Domnul Tomasz, istoric de artă.
‎Asociația Internațională a Istoricilor,
‎vânătorii de comori din Suedia
‎și Anka Modzelewska, o jurnalistă genială.
‎Și, în sfârșit,
‎fiica legendarului vânător de comori…
‎Karen Petersen.
‎Vă aflați aici ‎fiindcă vreți să găsiți crucea
‎care vă va duce la comoara Templierilor.
‎Căutarea se va face ‎în grupuri de câte șase persoane.
‎Trebuia să-i cer cinci parteneri ‎lui Gierymska.
‎Dacă nu vă alăturați unui grup, ‎sunteți eliminați.
‎Bună ziua! Sunt Ochi de Șoim ‎și vă invit în echipa noastră.
‎Am multe teorii despre cruce, care…
‎Trei copii și o așa-zisă reporteră? ‎Nu, mulțumesc.
‎Timpul se scurge!
‎Bine.
‎Dar mă urmați și nu-mi stați în cale!
‎- Ați înțeles? ‎- Sigur că da.
‎Știu că…
‎voiați să mă invitați în echipă.
‎- Da, mă alătur vouă. ‎- Dar nu ne cunoaștem.
‎Ești genul ‎care se sărută la a treia întâlnire?
‎De-a ce te joci?
‎- Îmi place ping-pongul. ‎- Nu-ți ajunge moartea tatălui tău?
‎N-am nevoie de altul.
‎Mă bucur că majoritatea ați reușit ‎să faceți echipă.
‎Primul indiciu.
‎Soarta să fie de partea voastră!
‎„Dl Tomasz, nemilosul vânător de comori.”
‎„Necruțător și cu copiii.” ‎Următorul meu articol.
‎Avem ceva în comun. ‎Nu i-ai adus ca să vânați comori.
‎Erau obosiți.
‎E în iotvingiană: „Comoara ta e ‎unde e inima iotvingianului.”
‎Unde altundeva să fie ‎dacă nu într-un loc sacru?
‎Iar singurul loc sacru de aici e ‎acest gorgan.
‎Laima ne amăgește, nu e nimic aici.
‎Nu știu dacă ești de încredere. ‎Tata te-a crezut, și iată!
‎Petersen era prietenul meu.
‎Sper să nu-ți devin prietenă.
‎Nu-ți face griji!
‎- Ce e? ‎- Nimic.
‎Las-o baltă!
‎Nu mă împrietenesc nici cu tine.
‎Cum ți se par stelele?
‎Îmi place Lennon. McCartney, nu prea.
‎Fiecare e perfectă în felul ei.
‎Împreună, formează constelații minunate.
‎N-o să mă convingi. ‎Nu-mi trebuie parteneri.
‎De aceea nu ai perspectiva ‎de a vedea ce este evident.
‎Evident e că, din cauza nesăbuinței tale ‎și a prostiei reporterei,
‎Adiós ne suflă-n ceafă.
‎Vrei să moară și fiica lui Petersen?
‎- Te simți bine? ‎- Da, n-am nimic.
‎Dar grăbește-te, te rog! ‎Nu știu cât o să te mai pot ajuta.
‎Tu, să mă ajuți?
‎Din cauza ta ne bântuie răul.
‎Adică tu reprezinți binele?
‎Iei mereu decizii ‎care fac lumea un loc mai bun,
‎fac oamenii fericiți și salvează vieți?
‎Uneori, răul trebuie să triumfe
‎pentru ca binele să învețe ‎cum să facă bine.
‎Noapte bună, prietene!
‎Noapte bună!
‎Numai pe tine mă pot baza.
‎Ce s-a întâmplat?
‎Adiós!
‎A fost aici!
‎Nu e nimeni afară, ai visat urât.
‎Spun adevărul!
‎Dormi.
‎Mai vii dacă se întoarce?
‎Când aveam coșmaruri, unchiul meu
‎îmi făcea cacao cu lapte ‎și adăuga curcumă.
‎Beam cana dintr-o înghițitură și adormeam.
‎Ți-era frică de singurătate?
‎Sau de copiii care țipau
‎că n-o să mă vrea nimeni ‎fiindcă sunt un fraier?
‎Sau de adulții care ziceau că se întorc, ‎dar dispăreau pe vecie?
‎Ai văzut? Funcționează de minune.
‎Bea și întoarce-te înăuntru!
‎Pot să dorm aici?
‎N-o să am coșmaruri. ‎Pe cuvânt de cercetaș!
‎Ia uite! Crucea lui de Molay…
‎Mă gândeam că poate fi un indicator. ‎La urma urmei, „N”…
‎Indică nordul. Dar restul literelor?
‎- X, L? ‎- Așa e.
‎Să ne culcăm!
‎Măi să fie! Din perspectiva asta, ‎vezi perfect stelele.
‎Perspectivă!
‎Și restul? Suntem o echipă.
‎Un bun vânător de comori trebuie ‎să preia frâiele.
‎Îmi lipsește perspectiva ‎de a vedea ce este evident.
‎Poftim?
‎Pietrele de pe gorgan formează ‎o cruce solară.
‎- Simbolul zeiței Saulė. ‎- Și ce înseamnă asta?
‎Zeița baltică Saulė ‎era protectoarea orfanilor.
‎Era adesea înfățișată în auriu și roșu,
‎dansând sau călărind un cal alb.
‎Stai! Scutul din cortul Laimei ‎avea un cal alb pe el.
‎Bravo!
‎Să mergem!
‎Bine lucrat, prieteni!
‎- Iar o cauți cu lumânarea? ‎- Îți dau un sfat, ‎señor ‎Tomasz.
‎Ca să scapi de cineva, ‎asigură-te că nu se mai întoarce.
‎Pleacă! Mă ocup eu.
‎Vino, băiete! Nu te teme!
‎- Fugi și anunțați-o pe Laima! ‎- Vino!
‎- Știu unde e crucea. ‎- Da?
‎- Condu-mă! ‎- Bine.
‎Anka!
‎Unde e Ochi de Șoim?
‎Credeam că e cu tine.
‎Vai, nu…
‎Băiatul! Băiatul e înăuntru.
‎N-am reușit să-l scot!
‎Ochi de Șoim!
‎Am vrut să preiau eu frâiele…
‎AMBULANȚĂ
‎E fiul vostru?
‎Am aflat că niște cercetași au fugit…
‎Da, e copilul nostru. Și ceilalți doi.
‎Dar…
‎- Nu păreți să… ‎- De ce nu te crede, mamă?
‎E misogin?
‎Pe viitor, încercați ‎să fiți părinți mai responsabili.
‎Desigur. Tomek, dă-i copilului cămașa ta!
‎- Ce se petrece? ‎- Era o cruce ca a lui de Molay în scut.
‎- Karen era aici. ‎- Ce s-a întâmplat cu ea?
‎Adiós a luat crucea și a răpit-o pe Karen.
‎Îmbracă-te!
‎- Ai pierdut ceva. ‎- Avem o problemă, dle Tomasz.
‎Te-am avertizat.
‎Și acum crezi că ar trebui ‎să găsești singur comoara,
‎dar n-o să reușești.
‎Iar până nu accepți asta, ‎nu ești pregătit s-o cauți.
‎Dar e bine că te-ai încrezut în copii. ‎Ei sunt forța noastră.
‎Ce e?
‎Adiós are crucea.
‎E în drum spre comoară.
‎N-o mai găsim, s-a terminat.
‎Crucea avea inscripția completă!
‎Ce?
‎Ne iei cu tine?
‎Zi-mi!
‎„…ibi cor tuum.”
‎Și litera „E”, pentru est. ‎Poate chiar e un indicator.
‎„Ubi thesaurus tuus ibi cor tuum.”
‎„Comoara e acolo unde se află inima ta.” ‎Dar despre cine e vorba?
‎Sunt două cruci.
‎Poate că de Molay avea o echipă.
‎Da. De Molay a găsit comoara…
‎În rubin…
‎Deci crucea era un indicator ‎pentru de Molay,
‎de aceea era numele lui în rubin.
‎E vorba despre inima lui, dar ce înseamnă?
‎O fi unul dintre sediile templierilor? ‎Ierusalim, Cipru…
‎Crucea a fost creată ‎în timpul căderii lor.
‎Era altă semnătură pe cealaltă cruce. ‎„Von Feuchtwagen”.
‎Acum îmi spui? Von Feuchtwangen, ‎Marele Maestru al Cavalerilor Teutoni.
‎Incredibil!
‎Înseamnă că Marii Maeștri ‎ai Cavalerilor Teutoni și Templieri
‎și-au unit forțele în cruciadă ‎și au descoperit comoara împreună.
‎Von Feuchtwangen a mutat capitala teutonă ‎din Veneția în Malbork
‎ca să apere comoara.
‎Malbork e inima.
‎- Să mergem! ‎- Nu, stai!
‎Stai!
‎Nu vă mai salvez.
‎Dar aveam o înțelegere.
‎Te-am ajutat. Ai promis!
‎Nu mă întorc la orfelinat ‎ca un fraier fără comoară!
‎Nu aveți loc în mașină.
‎Mersi, amice.
‎- Dacă tot suntem o echipă… ‎- Nu suntem o echipă.
‎Asta e părerea ta.
‎Să votăm!
‎- Îți trebuie un nume de cod. ‎- Am treburi importante.
‎Știu! Domnul Încrezut.
‎Domnul Artefact sau Domnul Bățos.
‎Tomasz are dreptate.
‎Dacă Adiós a plecat cu patru ore înainte ‎și a călcat accelerația…
‎Sigur a călcat-o.
‎Ar trebui să mergem cu 310 km/h ‎ca să-l ajungem din urmă la Malbork.
‎Nicio șansă.
‎Glumeam!
‎Ia te uită! Nu mai sunt bățos?
‎- Știu! Domnul Automobil. ‎- Nici să n-aud!
‎Eu le distrag atenția și tu intri.
‎O să aștepte întăriri.
‎Gustări? Luăm o gustare?
‎Moralizatorule! Găsesc eu ceva.
‎Ce faci?
‎- Treci încoace! ‎- Haideți! Repede!
‎Nu te mai zbate!
‎Karen! Stați aici, mă ocup eu.
‎- Noi… ‎- Stați aici!
‎Stai!
‎Ai auzit ceva?
‎În vistieria din Castelul Înalt ‎se află cripta.
‎E prea ușor! ‎Dl Tomasz a zis că inscripția e cheia.
‎„Comoara e acolo unde se află inima.” ‎A cui?
‎- A Cavalerilor Teutoni? Templieri? ‎- A castelului?
‎Un loc care e inima castelului.
‎Vin!
‎Unde e comoara?
‎În Muzeul Național.
‎Peste câteva zile. ‎Stai liniștit, te primesc!
‎Ești un prost, ‎señor ‎Tomasz.
‎Închizi într-un muzeu ‎ceva cu putere asupra vieții și a morții?
‎N-ai vrea să readuci la viață pe nimeni?
‎Pe nimeni?
‎Să-ți plâng de milă?
‎Fiul meu nu merita să moară.
‎Vreau comoara ca să-l aduc înapoi. ‎Ajută-mă!
‎Ești nebun.
‎O să mori în agonie, ‎señor.
‎N-o să te plângă nimeni, ești singur.
‎Credința ta orbă în fleacurile alea
‎te-a adus aici.
‎De ce tot încerci să mă salvezi?
‎Nu te flata!
‎Te simți vinovat?
‎Zi-mi unde e comoara și te iert.
‎- N-am nevoie de iertarea ta. ‎- Ne putem ajuta reciproc.
‎Sunt imun la farmecele tale.
‎Ba funcționează pe oricine.
‎Uite!
‎- Lasă-mă în pace. ‎- Uite!
‎Uită-te aici!
‎Fii atent!
‎O să găsim comoara împreună.
‎Haide!
‎- La naiba! ‎- Fir-ar…
‎- Stai. ‎- Mai sus!
‎Stai puțin. Haide!
‎Ridică piciorul!
‎Hai odată…
‎Ce se aude?
‎Ce faceți aici?
‎Dacă tot ne omorâți, ‎oferiți-ne puțină intimitate!
‎Valea de-aici! Acum!
‎Afurisită mică…
‎Bravo, frumoaso!
‎Măi să fie!
‎Biserica Sfintei Fecioare Maria.
‎Pentru cavaleri, ‎biserica e inima castelului.
‎Ai văzut?
‎Ne-am descurcat singuri.
‎Și unde e comoara?
‎Biserica e formată ‎din vestibul și naos transversal.
‎Inima trebuie să fie în naos.
‎Să presupunem ‎că naosul e corpul bisericii.
‎- Inima trebui să fie undeva… ‎- Undeva…
‎Aici!
‎Dar nu e vorba ‎despre corpul unei persoane.
‎Dacă biserica e inima castelului, ‎care e inima bisericii?
‎Locul sacrificiului.
‎- Adică? ‎- Altarul. A ghicit!
‎Altarul era altundeva înainte.
‎Hai!
‎Ai omis și tu ceva.
‎Pe vremea lui von Feuchtwangen, ‎au adăugat un prezbiteriu în est.
‎Inițial, altarul era altundeva.
‎Adică… aici!
‎Aici.
‎O inscripție!
‎- O fi un indiciu? ‎- Nu e o inscripție.
‎E un număr. 1212.
‎- Laima mi-a dat întâlnire la 12:12. ‎- Poate că e o dată?
‎Anul 1212…
‎Cruciada Copiilor! ‎Au recrutat orfani cu inima pură.
‎Saulė e protectoarea orfanilor. ‎Ce o însemna?
‎Bravo, Veveriță!
‎Vai! Mă scuzi.
‎Haideți!
‎E un fel de atelier.
‎- Erau șase cruci. ‎- Numărul de oameni din grupuri.
‎Șase oameni au plecat ‎într-o misiune secretă în Țara Sfântă.
‎Au găsit o comoară foarte puternică.
‎Au împărțit-o în șase părți, ‎pentru a o proteja de rău.
‎Secretul a fost îngropat într-o criptă ‎și fiecare cruce era un indicator spre el.
‎Aceasta trebuie ‎să fie camera constructorului criptei.
‎Dar răul era chiar în sânul lor.
‎Filip și-a folosit comoara ‎pentru a ucide și distruge.
‎N-a putut descifra inscripția de pe cruce,
‎așa c-a decis să afle ce știau ceilalți ‎și să-i omoare.
‎Filip cel Frumos a venit în Țara Sfântă ‎cu de Molay și Feuchtwangen.
‎El aparținea Cavalerilor lui Tau. ‎Istoria nu spune povestea asta.
‎Deci Adiós vrea să termine ‎ce a început Filip cel Frumos.
‎Să stârnească un război.
‎Și să semene distrugere.
‎Nu, nimeni nu semănă nimic. ‎Fiindcă comoara nu e aici.
‎Dar Adiós sosește în curând. Să mergem!
‎Haideți, repede!
‎Grăbiți-vă!
‎Cu grijă!
‎S-a terminat! Nu e nicio comoară.
‎Filip cel Frumos se răsucește în mormânt.
‎Încearcă să deschizi ușa. Anka, ajută-i! ‎Eu și Karen le distragem atenția.
‎- De ce eu? ‎- Toată lumea știe că ești lașă.
‎Da. Ajută copiii să deschidă ușa!
‎Poate c-ai tu mai mult noroc, soro.
‎- Nu vrea! ‎- Am o idee.
‎Tomek, fugi și ajută copiii! Acum!
‎Anka n-a reușit și am zis să vă ajut.
‎Iată! Ați văzut? A mers ca pe roate. Fuga!
‎Comoara ne ajută să-i readucem…
‎- Ce a durat atât? ‎- Ți-am terminat treaba.
‎- Urcați! ‎- Fuga!
‎Crucea!
‎- Ce? ‎- Totul merge la muzeu.
‎- Karen! ‎- Ce?
‎- Haideți! ‎- Mereu vin la spartul târgului.
‎- Copiii răpiți! ‎- Ce?
‎Prindeți-i!
‎- Coborâți! ‎- Ce e?
‎- Jos! ‎- Ce s-a întâmplat?
‎De ce te opui?
‎- Ușurel! ‎- Ce e?
‎- Acordă-mi respect! ‎- Mâinile!
‎- Domnilor! ‎- Liniște!
‎Las-o!
‎- Las-o! ‎- Veniți cu noi.
‎- Nu te opune! ‎- Doamne!
‎- Calmează-te! ‎- Lasă-mă în pace!
‎TREI CERCETAȘI RĂPIȚI ‎TRAFIC DE PERSOANE SAU RĂUTATE UMANĂ?
‎„Suntem o echipă.”
‎„Ne alegem nume de cod. ‎Suntem împreună în asta.”
‎Dacă știai, nu acceptai.
‎Exact! Nu mi-ar fi stat în cale.
‎- Sunteți căsătoriți? ‎- În niciun caz!
‎Sunteți siguri?
‎Am crezut pentru o clipă ‎că am fost nedreaptă cu tine.
‎Dar chiar ești un narcisist ‎ahtiat după relicve.
‎Trebuia să-mi văd de treabă! ‎Comoara era a mea acum.
‎„A mea”! Totul trebuie să fie al tău? ‎De ce nu te înțelegi cu oamenii?
‎Fiindcă îmi sunteți aproape la bine.
‎Și ajungeți toți să mă mințiți.
‎Îmi semeni leit!
‎Ce e-n gușă și-n căpușă.
‎Dar oamenii n-au pic de respect.
‎Ochi de Șoim te adoră, ‎ar face orice pentru tine.
‎Copiii au ajuns să te placă. ‎Și eu te plac, la naiba!
‎- Și de ce m-ați mințit? ‎- Ca să nu ne respingi!
‎Uite ce a făcut băiatul ăla pentru tine! ‎Iar tu îl tot pui la încercare.
‎Dar pe Karen o ierți întruna.
‎Tatăl ei mi-a salvat viața.
‎Iar eu nu l-am putut salva.
‎Copiii v-au confirmat povestea.
‎Vin părinții lor.
‎Pentru cei doi. ‎Pentru al treilea, cineva de la orfelinat.
‎Sunteți liberi.
‎Domnișoara Anka! Domnule Tomasz!
‎S-a rezolvat? Putem pleca?
‎Eu plec. Nu-mi pasă ce faceți voi.
‎Dar… credeam că suntem o echipă.
‎N-am fost și n-o să fim niciodată!
‎Am pierdut comoara ‎din cauza minciunilor voastre!
‎Am vrut să-ți spunem, ‎dar erai copleșit și am vrut să te ajutăm.
‎Doar m-ați încurcat.
‎Domnul Automobil! Ți se potrivește numele.
‎Numai de asta îți pasă! ‎Ții mai mult la lucruri decât la oameni.
‎Te gândești doar la tine și la mașină!
‎Și asta m-a ajutat mereu.
‎Să ții minte, flăcău! ‎Nu te încrede în alți băieți!
‎Și fete.
‎Oamenii aleg mereu ‎ce e mai bine pentru ei, nu pentru tine.
‎- Părinți, articole sau… ‎- Comoară.
‎Comoară.
‎Nu vreau ‎să mă întorc la orfelinat ca un fraier!
‎- Am auzit că nu renunți. ‎- Spre deosebire de tine.
‎N-am mers la Jocurile Olimpice.
‎De teamă să nu dezamăgesc pe toată lumea.
‎M-am speriat.
‎Îți sună cunoscut?
‎Mă scuzi.
‎Poftim!
‎Ca să nu te sâcâie nimeni.
‎- Credeam că ne-ai părăsit și tu. ‎- Nu renunț de data asta.
‎Nu plecăm fără comoară. Haideți!
‎Sus!
‎Ce am omis?
‎- Dar… unde e comoara? ‎- Crucea!
‎- Crucea e un indicator. ‎- Să mergem!
‎Ce se petrece?
‎Unde e comoara, ‎mis compañeros?
‎Regret că te-am dezamăgit.
‎Și nu doar pe tine.
‎Păcat că nu poți vorbi.
‎Mi-ai ridica moralul.
‎Asta ar trebui să mă încurajeze?
‎Desigur!
‎Ce ați pățit?
‎Dar tu?
‎E poveste lungă.
‎A noastră nu. ‎Adiós l-a răpit pe Ochi de Șoim.
‎Știe unde e comoara.
‎Am fost prost, Ochi de Șoim avea dreptate.
‎Crucea e un indicator.
‎„N” înseamnă „nord”, iar „E”, „est”.
‎Celelalte caractere nu erau clare. ‎Nu sunt litere, ci numere.
‎„L” e 50 și „X” e 10. Deci e 50N, 10E.
‎E imposibil… ‎Astea trebuie să fie coordonatele.
‎Și sunt! Nu meridianul Greenwich ‎era punctul de referință atunci.
‎Punctul Ferro, de pe… Insula El Hierro.
‎Înaintea lui Columb,
‎acela era cel mai vestic punct ‎cunoscut de europeni.
‎Deci comoara e…
‎…aici.
‎Să mergem!
‎Noi?
‎Dacă tot avem nume de cod… ‎Ar fi păcat să se irosească.
‎POLIȚIA
‎Căutați litere ca cele de pe cruce.
‎Dar să aveți grijă!
‎E ciudat, ‎señor ‎Tomasz, ‎dar băiatul ăsta chiar te place.
‎Nici măcar nu observi ‎și, totuși, ți-e credincios.
‎Am simțit de la început ‎că e un tânăr excepțional.
‎Dar pe mine nu prea mă înghite.
‎Ar face orice ca să te ajute ‎să găsești comoara.
‎O să-i îndeplinesc visul.
‎De ce-l ajuți pe ucigașul tatălui tău?
‎Tu l-ai omorât.
‎Îl crezi?
‎El împarte comoara, tu o vrei pentru tine.
‎Ba pentru muzeu! El o vrea ca să ucidă.
‎Comoara mi-ar putea învia tatăl.
‎Dă-i drumul! ‎O să-ți găsesc comoara aia afurisită.
‎„L”. Coborâm.
‎Haideți, prieteni!
‎Repede!
‎Señor ‎Tomasz, să nu faci vreo prostie!
‎Puteți să coborâți!
‎Bravo, băiete!
‎Nu apreciezi ceea ce ai. Păcat!
‎Acum, n-o să mai ai ocazia.
‎Nu!
‎Tomek!
‎- Ai zis că nu rănești copilul. ‎- Calmează-te! Poți să-l învii.
‎Și pe tatăl tău carbonizat.
‎Vin la tine, fiule…
‎Vin…
‎Adio, prieteni!
‎Domnule Tomasz!
‎Ești bine?
‎Te rog, ridică-te!
‎Comoara ta e acolo unde e inima ta.
‎Să mergem! E plin de capcane aici.
‎Nu! Comoara e foarte aproape.
‎N-ai văzut ce a pățit Adiós?
‎El a acționat singur. ‎Cripta a fost construită de o echipă.
‎Uite! Unele plăci au simboluri
‎ale cavalerilor ‎care au descoperit comoara.
‎Sigur activează un mecanism.
‎- Avem crucea templierilor. ‎- A lui Tau.
‎E o cruce egipteană. ‎Fiecare să se așeze pe câte o placă!
‎Să încercăm împreună! Acum.
‎- Ultima placă o fi sub sferă. ‎- Ne lipsește o persoană.
‎Cui îi iau locul?
‎- Merg eu. ‎- Nu!
‎E prea periculos.
‎Știu, dar vă am pe voi.
‎Asta e?
‎Repede! Acolo!
‎Ochi de Șoim! Vino înapoi!
‎Incredibil!
‎Comoara sunt copiii.
‎Veveriță!
‎Ține asta!
‎Ia-mă de mână!
‎Fugi!
‎Nu!
‎Stați!
‎- Karen! ‎- Karen!
‎Karen!
‎Unde e Karen?
‎Nu știu. A dispărut.
‎Ce cauți aici?
‎Am nevoie de ceea ce ai găsit.
‎Comoara erau copiii ‎care au supraviețuit cruciadelor.
‎Am făcut bine să-ți respect inteligența.
‎Ce s-a întâmplat cu ei?
‎Erau șase copii cu putere măreață.
‎Cavalerii au decis
‎ca fiecare dintre ei să ducă ‎un copil la loc sigur.
‎Dar Filip cel Frumos i-a înșelat.
‎Și-a pus copilul în slujba răului.
‎Și pergamentul?
‎Doar dezvăluia ascunzătorile copiilor ‎confesorului lor,
‎care le-a notat pe pergament ‎și l-a ascuns apoi.
‎A construit cripta ‎și le-a dat crucile cavalerilor, dar…
‎După atâția ani,
‎pergamentul mai are valoare?
‎Ne poate ajuta ‎să-i găsim pe urmașii acelor copii.
‎Unii au o putere măreață.
‎Și mulțumită vouă, ‎nimeni n-o să afle unde sunt.
‎Îmi pare rău, dar nu te pot ajuta.
‎Te implor.
‎Nu eu am găsit comoara, ci Ochi de Șoim.
‎Roagă-l pe el!
‎Ce-ți spune inima, Ochi de Șoim?
‎Poftim!
‎Îți mulțumesc.
‎Simt o mare putere în tine.
‎N-o lăsa să se piardă!
‎Mă bucur că soarta te-a călăuzit astfel.
‎Tu ce legătură ai cu toate astea?
‎Ți-am spus deja.
‎Una personală.
‎MUZEUL NAȚIONAL
‎De ce iubim atât de mult comoara?
‎Fiindcă e incredibilă, ‎prețioasă, frumoasă?
‎Dar poate că interesant nu e s-o deții,
‎ci s-o cauți.
‎Cel mai important e să știm ‎care sau cine e adevărata noastră comoară.
‎Frumos articol!
‎Cred că e primul pe gustul tău.
‎Cred că e primul bine scris.
‎Sau poate că te-ai schimbat.
‎Copii!
‎Ce articol uimitor!
‎Copiii din orfelinat îmi zic: ‎„Salut!” și „Dă-mi sosul!”
‎Scuzați-mă o clipă!
‎- Mă bucur să vă văd! Ce faceți? ‎- Super!
‎- Bine. În sfârșit, îl placi! ‎- Mi-a luat ceva.
‎Am îndepărtat molozul.
‎N-am găsit cadavrul lui Karen.
‎Dar Adiós și acoliții lui? ‎Cripta, Cavalerii lui Tau?
‎Au dispărut toți. ‎M-am interesat, dar nu știe nimeni.
‎O să elucidez misterul.
‎Deocamdată, am altceva pentru tine.
‎Cineva din Munții Bieszczady fură ‎icoane neprețuite
‎și le duce peste hotare.
‎Se pare că hoții au gusturi aparte.
‎Se spune că icoanele conțin indicii ‎pentru a găsi „misterul misterelor”.
‎Te descurci?
‎Tomek?
‎Singur? Nu știu.
‎Cu o echipă? Desigur.
‎Și nu-s „Tomek”.
‎Spune-mi „Domnul Automobil”!
‎Mă scuzați! ‎Am reușit să salvăm tabloul ars.
‎BAZAT PE ROMANUL OMONIM ‎AL LUI ZBIGNIEW NIENACKI
‎DOMNUL AUTOMOBIL ȘI CAVALERII TEMPLIERI
‎Subtitrarea: Elena Băncilă